CONVOCATORIA DE SUBVENCIÓNS PARA ACTIVIDADES CULTURAIS E DEPORTIVAS DESENVOLVIDAS NO ANO 2014
ADMINISTRACIÓN LOCAL — Municipal — Rodeiro (Subvenciones, 27/01/2015)

A Xunta de Goberno Local deste Concello, na sesión celebrada o día 30 de decembro de 2014, acordou a aprobación da convocatoria e bases especificas para a concesión de subvencións para actividades culturais e deportivas desenvolvidas no ano 2014, co contido que se sinala nos anexos I e II. De conformidade co previsto na Lei 9/2007, do 13 de xuño, de subvencións de Galicia, dáse publicidade ás mesmas. O Concello de Rodeiro aproba as bases específicas reguladoras de concesión de axudas e subvencións destinadas a promover e fomentar actividades culturais, segundo os principios de obxectividade, concorrencia, publicidade e transparencia 1.—Obxecto: O Concello de Rodeiro concederá axudas económicas pola promoción, difusión e realización de actividades culturais desenvolvidas durante o ano 2014, que se financiarán con cargo a partida orzamentaria 330/480, co límite de 12.000,00 €. Entenderase como actividade cultural aos efectos das presentes bases as dirixidas á ensinanza musical, á promoción da cultura, á xuventude, á muller, á preservación das tradicións ou calquera outra que redunde en beneficio dos veciños asociados, sempre que formen parte dos fins da asociación.2.—Beneficiarios: Poderán solicitar estas axudas as persoas físicas ou xurídicas sen ánimo de lucro e con domicilio en Rodeiro que desenvolveran as actividades obxecto da subvención entre os días 1 de xaneiro e 31 de decembro de 2014.3.—Solicitude e documentación: As solicitudes presentaranse no rexistro xeral do concello no prazo de corenta días naturais contados dende o día seguinte ao da súa publicación no Boletín Oficial da Provincia, achegando a documentación que se sinala la ordenanza xeral de subvencións do concello.4.—Valoración das solicitudes: Para a adxudicación das axudas teranse en conta os seguintes criterios: — Programación estable ao longo do ano. — Difusión da actividade. — Número de persoas que participan e se benefician da actividade. — Orzamento total da actividade. — Incidencia sobre a promoción dos valores culturais, artísticos, tradicionais, gastronómicos, etc. do Concello. Transcorridos tres meses dende o remate do prazo de presentación de solicitudes sen que os interesados obteñan resposta expresa a súa solicitude, entenderase desestimada a petición.5.—Disposición adicional: No non previsto nas presentes bases estarase ao disposto na ordenanza xeral reguladora da concesión de subvencións municipais a asociacións e entidades se ánimo de lucro que desenvolvan accións no Concello de Rodeiro, publicada no BOP núm.155, correspondente ao día 12 de agosto de 2005 e, de xeito supletorio, na Lei 9/2007, do 13 de xuño, de subvencións de Galicia. O Concello de Rodeiro aproba as bases específicas reguladoras de concesión de axudas e subvencións destinadas a promover e fomentar actividades deportivas, segundo os principios de obxectividade, concorrencia, publicidade e transparencia 1.—Obxecto: O Concello de Rodeiro concederá axudas económicas pola promoción, difusión e realización de actividades deportivas durante o ano 2014, que se financiarán con cargo a partida orzamentaria 340/480, co límite de 4.500,00 €. Entenderase como actividade deportiva as realizadas ou promovidas por agrupacións, asociacións ou clubs de carácter deportivo, legalmente constituídos.2.—Beneficiarios: Poderán solicitar estas axudas as persoas físicas ou xurídicas sen ánimo de lucro que desenvolveran as actividades obxecto da subvención no Concello de Rodeiro entre os días 1 de xaneiro e 31 de decembro de 2014.3.—Solicitude e documentación: As solicitudes presentaranse no rexistro xeral do concello no prazo de corenta días naturais contados dende o día seguinte ao da súa publicación no Boletín Oficial da Provincia, achegando a documentación que se sinala la ordenanza xeral de subvencións do concello.4.—Valoración das solicitudes: Para a adxudicación das axudas teranse en conta os seguintes criterios: — Categoría da asociación ou club. — Número de licencias federativas. — Número de equipos en categorías. — Orzamento anual do club. — Disposición de adestrador federado. — Orzamento total das actividades. Transcorridos tres meses dende o remate do prazo de presentación de solicitudes sen que os interesados obteñan resposta expresa a súa solicitude, entenderase desestimada a petición.5.—Disposición adicional: No non previsto nas presentes bases estarase ao disposto na ordenanza xeral reguladora da concesión de subvencións municipais a asociacións e entidades se ánimo de lucro que desenvolvan accións no Concello de Rodeiro, publicada no BOP núm.155, correspondente ao día 12 de agosto de 2005 e, de xeito supletorio, na Lei 9/2007, do 13 de xuño, de subvencións de Galicia. Rodeiro, 15 de xaneiro de 2015.—O alcalde, Luís López Diéguez.